दोपहर होने तक सब तरह तरह के रंगों में इतने रंग चुके होते हैं कि चेहरे पहचान पाना नामुमकिन सा हो जाता है। बड़े तो फिर भी अपने अपने घर चल पड़ते हैं लेकिन बच्चों को “बस थोड़ी देर और” खेलना होता है। और बच्चों की होली तब तक चलती रहती है जब तक वह थक कर खुद ही घर की राह न पकड़ लें। फिर सबके जाने के बाद, एक दम से सड़कों, मौहल्लों में सन्नाटा सा छा जाता। रह जाता है, इधर उधर बिखरा हुआ लाल पीला रंग जो सबको याद दिलाता है खुशिओं के वो पल जो सबने साथ मिल कर बिताए थे।